kardosdrur/scandi-wiki huggingface dataset:
Rasp (værktøj)

En Rasp er i princippet en grov fil, hvor hugningen består af spredte trekanter, der gør den velegnet til træ, idet træslib ikke så let sætter sig fast her.

Raspe findes i mange udførelser og størrelser, akkurat som filene; fås almindeligvis i længder ml. 15-45 cm med fin eller grov hugning. Salaman (1989) omtaler bl.a. følgende:

 kabinetrasp, flad eller halvrund, 4 – 16" lang, og i forhold til hvad han kalder trærasp ("wood-rasp") med tyndere blad, fladere kurve og finere hugning.
 "kolbemagerrasp" (gunstocker's rasp), der er flad eller halvrund og med noget grovere hugning end 1.)
 "læstmagerrasp", (lastmaker's rasp) der er i kraftigere udførelse, 14 – 18" lang og brugt ved udformning af sko- og støvlelæster.
 rund rasp, eller rottehalerasp, 4 – 24" lang med o-formet tværsnit, brugt til bl.a. til at forstørre huller med.
 "sadelmagerrasp", som har svagt ovalt tværsnit, brugt til udformning af træsadler.
 trærasp, med fladt, kvadratisk eller halvrundt tværsnit, 4 – 24" lang og kraftigere udførelse end kabinetraspen.
 brødrasp, eller bagerrasp, der ikke er et træsmedeværktøj, men noget der bruges til at skrabe den svedne skorpe af brød med, en flad riflet plade, ca 5 x 15 cm med et træhåndtag parallelt med pladen. Den forveksles ofte med værktøj til træbearbejdning, siger han, og måske er det den der inspirerede opfinderen af surform-raspen i midten af halvtredserne.
 "tohåndsrasp", en ca 120 cm rasp med panserhugning (dvs. bueformede, fræsede tænder) og håndtag i begge ender, enten af træ eller jern. Sådanne raspe skulle være brugt af karetmagere til hjulaksler, men jeg har ikke set sådanne her i landet.

Salaman har ofte sine udtryk fra gamle kataloger, som han synes at have haft adgang til i uanede mængder, foruden at han gennem et halvt århundrede besøgte værksteder overalt i Europa og USA.

Foruden de ovenfor nævnte, hvoraf nogle nærmest er kuriosa, bruges der her i landet billedhuggerrasp, filrasp, der er en bastard med fil på den ene og rasp på den anden side.

Eksterne henvisninger 
 Salaman: Woodworking Tools 
 http://www.baskholm.dk/haandbog/haandbog.html 

Filer (værktøj)
Kompan

Kompan er en dansk virksomhed, der siden 2011 har været beliggende i Odense på Fyn.  Virksomheden producerer og leverer legeredskaber og legepladser, samt aktiviteter til leg og sport. Dens produkter sælges til kunder i Danmark og i udlandet. Produktionen foregår i udlandet. 

Virksomheden blev grundlagt af Tom Lindhardt (1935-2007) i 1970.

Kilder

Ekstern henvisning 
 Kompans hjemmeside

Virksomheder i Odense
Etableret i 1970
Luftforsvaret

Luftforsvaret er det norske flyvevåben. Det blev etableret som en separat del af forsvaret den 10. november 1944 af den norske eksilregering i London.

Hovedopgaverne er at identificere ukendte fly i fredstid, udføre offensive flyoperationer mod angribende invasionsstyrker til søs og i luften i krigstid samt overvågning af Norges territorialfarvand. Bortset fra droner har Luftforsvaret monopol på norsk militærflyvning.

Foruden 1.430 personer, som er direkte tilknyttet Luftforsvaret, har denne gren af forsvaret omkring 100 officerer og 600 værnepligtige soldater.

Materiel 
Følgende er fly og helikoptere anvendes af Luftforsvaret:

Militære grader

Eksterne henvisninger 

 Luftforsvaret, officielle hjemmesider
 *Utstyr og materiell

Luftvåben
Etableret i 1944
Norges militær
B-VM i håndbold 1987 (kvinder)

B-Verdensmesterskabet i håndbold for kvinder 1987 var det femte B-VM i håndbold for kvinder, og turneringen blev afviklet i Bulgarien i perioden 9. – 21. december 1987. Turneringen fungerede som kvalifikation til den olympiske håndboldturnering i 1988, og de seksten deltagende hold spillede om én ledig plads ved OL. Endvidere spillede holdene om at undgå seks nedrykningspladser til C-VM 1988, hvor de imidlertid havde mulighed for kvalificere sig til næste B-VM i 1989.

Mesterskabet blev vundet af Jugoslavien, som gik ubesejret gennem turneringen, og som i finalen besejrede Rumænien med 23-20. Sejren var Jugoslaviens anden B-VM-titel − holdet vandt B-VM første gang i 1977. Jugoslavien kvalificerede sig dermed til de olympiske lege i Seoul i 1988.

Danmark endte på 6.-pladsen, hvilket var den bedste danske VM-placering i 10 år, og danskerne sikrede sig dermed direkte adgang til næste B-VM sammen med Rumænien, Ungarn, Østrig, DDR, Polen, Bulgarien, Kina og Vesttyskland, mens Canada, Frankrig, Holland, Spanien, Brasilien og Elfenbenskysten måtte en tur ned i C-VM.

Resultater

Indledende runde 

I den indledende runde var de seksten hold opdelt i fire grupper med fire hold. I hver gruppe spillede holdene alle-mod-alle, og herefter gik de tre bedste hold i hver gruppe videre til hovedrunden om placeringerne 1-12. Holdene, der endte på fjerdepladserne, spillede videre i placeringsrunden om 13.- til 16.-pladsen

Gruppe A 

Kampene blev spillet i Veliko Turnovo.

Gruppe B 

Kampene blev spillet i Burgas.

Gruppe C 

Kampene blev spillet i Burgas.

Gruppe D 

Kampene blev spillet i Varna og Burgas.

Placeringsrunde 

Placeringsrunden havde deltagelse af de fire hold, der sluttede på fjerdepladserne i de indledende grupper. Holdene spillede alle-mod-alle om placeringerne 13-16. Kampene blev spillet i Veliko Turnovo.

Hovedrunde 

Hovedrunden havde deltagelse af de tolv hold, der sluttede på første-, anden- eller tredjepladserne i de indledende grupper. Holdene blev inddelt i to nye grupper med seks hold. Holdene fra gruppe A og B blev samlet i gruppe I, mens holdene fra gruppe C og D samledes i gruppe II. Resultater af indbyrdes opgør mellem hold fra samme indledende gruppe blev overført til hovedrunden, således at holdene ikke skulle mødes en gang til.

Gruppe I 

Kampene blev spillet i Sofia.

Gruppe II 

Kampene blev spillet i Burgas.

Placeringskampe 

Placeringskampene blev spillet i Sofia.

Kilder / eksterne henvisninger 
IHF – Women's World Championships B 
Handball World Archive – Women Handball World Championship 1987 Group B 

VM i håndbold
Håndbold i 1987
Kvindehåndbold
Slesvig Sporveje

Slesvig Sporveje blev oprettet den 1. juli 1880 og forbandt den indre by med Slesvigs nye banegård i Frederiksberg. De første år var byens sporveje en hestetrukket bane. For at holde udgifterne nede, blev skinnerne købt brugt af hestesporvognen i Oldenburg. Hestesporvognen havde ingen afmærkede stoppesteder, og der standsedes efter behov. I 1901 overtog kommunen driften og for at opnå en mere effektiv drift blev driften den 1. januar 1910 electrificiert. Driften blev udført af den tyske elektronikkoncern AEG. Den ensporede strækning havde dengang en længe på 4,1 kilometer og havde 4 vigespor for overhaling eller krydsning. Strækningen var normalsporet på 1435 millimeter og gik fra rådhuset via Korntorvet, Lolfod, Gottorpdæmningen og Frederiksgade til banegården.

Sporvejsdriften viste sig på langt sigt at være uøkonomisk og den blev endelig indstillet i 1936. I stedet blev der oprettet buslinjer.

Ved siden af Slesvigs sporveje fandtes der også den slesvigske amtsbane (Schleswiger Kreisbahn) mellem Kappel og Frederiksstad. Amtsbanens korte strækning mellem Slesvigs banegård og Slesvigs centrum kaldtes Slibanen (Schleibahn).

Eksterne links 
 Billeder af Slesvigs amtbane og sporveje

Slesvig by
Sporveje i Tyskland
De frie kunster

De frie kunster (lat. artes liberales) betød hos romerne de kundskaber og færdigheder, der var en fri mand værdige, i modsætning til de ufri, lavere beskæftigelser, der udførtes af slaver.

Derfra gik udtrykket i middelalderen over til at betegne de syv videnskabelige discipliner, der foruden religion udgjorde læreindholdet i middelalderens skoler. De deltes i:
 trivium ("trevejen"), grammatik, dialektik og retorik, der lærtes i elementærskolerne.
 qvadrivium ("firvejen"), aritmetik, geometri, astronomi og musik, der særlig foredroges i de højere skoler.

I den nyere tid benyttes udtrykket frie kunster også for de skønne kunster.

Se også 
 Naturfilosofi

Referencer 
  Opslag af professor Claudius Wilkens (1844-1929)

Eksterne henvisninger

 Opslag  hos Den Store Danske

Pædagogik
Uddannelseshistorie
Antikken
Middelalderens kultur
Toftum (Gauerslund Sogn)

Toftum er en lille by i Gauerslund Sogn, Vejle Kommune i Syddanmark mellem Vejle og Fredericia. Byen er de seneste år så godt som vokset sammen med nabobyen Gauerslund. Der er i alt 6 huse og et gartneri i Toftum. Desværre står det ene hus tomt, og gartneriet blev nedlagt i 2008.

Lokaliteter i Vejle Kommune
Hela-halvøen

Hela-halvøen ( eller Półwysep Helski;  eller Putziger Nehrung) er en 35 km lang sandbanke halvø i voivodskabet Pommern i det nordlige Polen, som adskiller Puckbugten fra Østersøen.

Eksterne henvisninger 

Polens geografi
Østersøen
Halvøer i Europa
VM i badminton

Verdensmesterskaberne i badminton er afviklet siden 1977 og arrangeres af Badminton World Federation (BWF). Det første VM blev afholt i Malmö i 1977, og indtil 1983 blev mesterskabet afviklet hvert tredje år. Herefter blev det afviklet hvert andet år, men siden 2005 har BWF arrangeret VM hvert år bortset fra i olympiske år.

Der kåres verdensmestre i fem rækker:
 Herresingle
 Damesingle
 Herredouble
 Damedouble
 Mixed double

Mesterskaber, værtsbyer og vindere

Medaljevindere

Herresingle

Nationsfordeling 1977-2019

Damesingle

Nationsfordeling 1977-2019

Herredouble

Nationsfordeling 1977-2019

Damedouble

Nationsfordeling 1977-2019

Mixed double

Nationsfordeling 1977-2019

Se også 
 Sudirman Cup
 Thomas Cup
 Uber Cup

Kilder / ekstern henvisninger 
 Badminton World Federation

Noter 

 
Etableret i 1977
Nikolaj Christensen (fodboldspiller)

Nikolaj Boutrup Christensen (født 12. maj 1990) er en dansk professionel fodboldspiller, der spiller for Kolding IF.

Han har været målmand i Vejle Boldklub. Tidligere har han spillet i Kolding FC i 1. division og i Almind Boldklub samt Kolding Boldklub som ungdomsspiller.

Referencer

Eksterne Henvisninger 

Fodboldspillere fra Danmark
Fodboldspillere fra Vejle Boldklub Kolding
Fodboldspillere fra Kolding FC
Personer fra Holstebro
Videregående uddannelse

Videregående uddannelse (også tertiær uddannelse eller højere uddannelse) refererer til uddannelser, der udbydes af universiteter, professionshøjskoler, kunstakademier og erhvervsakademier. Fælles for de videregående uddannelser er at den dimitterede enten opnår en akademisk grad og/eller en autorisation. De videregående uddannelser bygger alle på, at de studerende forinden har afsluttet en gymnasial eksamen. Der findes dog skoler som optager elever med en anden relevant uddannelse.

Den Europæiske Menneskerettighedskonventions artikel 2 forpligter alle underskrivende lande til at garantere deres statsborgere retten til uddannelse. På verdensplan fastslår artikel 13 i Den internationale konvention om økonomiske, sociale og kulturelle rettigheder, der er udarbejdet i FN-regi, at højere uddannelse skal være tilgængelig for alle.

Se også
 Et Andet Universitet
 Tænketanken DEA
 Videregående uddannelser i Danmark
Ronald Jenkees

Ronald Jenkees er en musiker og komponist, der er kendt for sine videoer på YouTube. Han har fået omtale af Attack of the Show! og Paste Magazine. Jenkees selv-udgav sit debut album i 2007, Ronald Jenkees, og har for nylig udgivet sit andet album, Disorganized Fun.

Biografi

Tidlige liv 
Jenkees begyndte at spille musik da han var 4 år gammel, da han fik et legetøjs-keyboard i julegave. Med keyboardet lærte han simple melodier og spillede med venner. Mens han stadig var i en ung alder, modtog han et Yamaha PSR-500. Han forsøgte at tage klavertimer da han gik i 7. klasse, men uden held.

Udstyr 

Det følgende udstyr bruges af Jenkees til at producere musik:

 Keyboards: Yamaha Motif XS8, Korg Triton le
 Software: Windows XP, FL Studio 8, Edison
 Lydkort: M-Audio Delta 1010LT
 VSTs: Various free VSTs
 Højtalere: Edirol MA-10D
 Hovedtelefoner: AKG K-66

Mediedækning 
Ronald Jenkees er blevet omtalt i Paste Magazine, spalter skrevet af Bill Simmons på ESPN.com, og i tv-programmet Attack of the Show! på G4. For nylig er Jenkees blevet interviewet på Fox Business Network.

Diskografi

Solo album 
 Ronald Jenkees (2007)
 Disorganized Fun (2009)
 Days Away (2012) 
Alpha Numeric (2014)  
Rhodes Deep (2017)

Producerede album 
 Fish: Straight Laced (som "Big Cheez") (2005)

Andre optrædener 
 Sound Tribe Sector 9: Peaceblaster: The New Orleans Make It Right Remixes (spor 29, "Beyond Right Now") (2009)

Referencer

Eksterne henvisninger 
 Officiel websted
 Ronald Jenkees' YouTube-kanal
 Interview med Jenkees på Rusty Lime

Pianister fra USA
Tjek fødselsår
Den internationale konvention om økonomiske, sociale og kulturelle rettigheder

Den internationale konvention om økonomiske, sociale og kulturelle rettigheder eller ØSKR-konventionen (eng.: International Covenant on Economic, Social and Cultural Rights (ICESCR)) er en multilateral konvention, der blev vedtaget af FN's generalforsamling 16. december 1966 og trådte i kraft 3. januar 1976.

Konventionen forpligter parterne til at sikre grundlæggende økonomiske, sociale og kulturelle rettigheder for deres indbyggere, herunder ret til sundhed, uddannelse og en passende levestandard. Pr. december 2008 havde 160 lande underskrevet og ratificeret konventionen. Yderligere 6 lande havde underskrevet, men endnu ikke ratificeret konvetionen. Danmark ratificerede konventionen i 1972.

Parterne er forpligtet til regelmæssigt at indrapportere til FN's komité for økonomiske, sociale og kulturelle rettigheder hvilke lovgivningsmæssige og politiske tiltag de har iværksat for at implementere de rettigheder, der fremgår af konventionen.

Eksterne henvisninger 
 Konventionen i fuld udstrækning på Center for Menneskerettigheders hjemmeside 

Traktater
Menneskerettigheder
FN-konventioner
Etableret i 1976
Etableret i 1966
Milow

Jonathan Vandenbroeck, bedre kendt under sit kunstnernavn Milow (født 14. juli 1981 i Borgerhout), er en belgisk singer-songwriter.

Milow blev spottet under den belgiske rock-konkurrence Humo's Rock Rally i 2004, som han dog ikke vandt. Han producerede sit første album, The Bigger Picture, sammen med Nigel Powell i 2006. Singlen "One of It" blev populær i belgisk radio. Efterfølgeren "You Don't Know" blev endnu mere populær, og Milow fik sin egen blog på De Standaards hjemmeside. I 2007 var hans åbningsnavnet på Rock Werchter. 

Hans store gennembrud kom i 2008, da han på opfordring af en lokalradio indspillede en akustisk coverversion af "Ayo Technology", der oprindeligt blev fremført af 50 Cent, Justin Timberlake og Timbaland. Alene på YouTube har videoen til Milows sang været vist over 28 mio. gange. Singlen blev nummer 1 i både hjemlandet Belgien, Nederlandene, Sverige, Schweiz og Danmark.

Han optrådte i 2009 på Nibe Festival som erstatning for Cut'N'Move.

Referencer

Eksterne henvisninger 
 Milows officielle hjemmeside

Sangere fra Belgien
Singer-songwritere
Sangskrivere
P3s Uundgåelige

P3s Uundgåelige – som har eksisteret siden 1991 og i starten hed Powerplay, dernæst Ugens Uundgåelige for i dag at hedde P3s Uundgåelige – er en aktuel single, der er i A-rotation, dvs. blandt de mest spillede sange på DR's P3. Ugens Uundgåelige rundede mandag d. 13. juni 2011 sang nummer 1000.

Sangen udvælges af kanalens playlisteudvalg og tilhører genremæssigt som regel pop, R&B, rock eller hiphop. Kunstnerne bag Ugens Uundgåelige er som regel nye navne, der vurderes at have et stort potentiale. Det kan dog også være allerede etablerede navne.

Eksterne henvisninger 
 P3's Ugens Uundgåelige
 Tidligere P3's Uundgåelige

Refrencer 

Danmarks Radio
Musikindustri
Sony Ericsson W880i

Sony Ericsson W880i er udkommet 2006 og forgængeren af W890i. Det en Walkman-telefon. Den har tynde taster, og er en tynd mobil på 1.8 mm tynd.

W880i har blandt andet følgende specifikationer:

 Bluetooth
 Kamera 2.0 megapixel
 TrackID
 (MP3/MP3/AAC)Video Ringetone (MP4/3GPP)
 Walkman Player 2.0
 Java

W880i
Isidor af Sevilla

Isidor af Sevilla eller Isidorus Hispalensis (spansk San Isidoro de Sevilla; født ca. 560, død 4. april 636) var biskop i Sevilla i mere end tre årtier, forfatter og kirkelærer. Han var en af de fremmeste lærde i den tidlige middelalder. Al senere historieskrivning om Hispania (det nuværende Portugal og Spanien) er baseret på hans skrifter. Han var meget respekteret  i den katolske kirke og blev kanoniseret i 1598.
 
Isodor blev efter sin broder Leander i 600 eller 601 biskop i Sevilla, hvor han grundlagde en klosterskole. Han var en from og uhyre lærd mand og går som "den største excerpist og kompendiator, der måske nogen sinde har levet". Ved sit kompilationsarbejde reddede han en del af oldtidens viden for middelalderen, hvis lærer han længe var. 

Ved sin Allegoriæ quædam sacræ scripturæ, hvori den allegoriske betydning af de bibelske personer angives og ved Liber numerorum qui in sanctis scripturis occurrunt, hvori tallenes mystiske betydning forklares, fik han betydning for middelalderens
kunst og littitteratur. I hans historiske skrift Historia Gotorum, Vandalorum et Suevorum, Liber de scriptoribus ecclesiasticis 
mærkes allerede en spansk nationalfølelse, skønt han var af romersk herkomst. Hans hovedværker er Sententiæ med dogmatisk, etisk og kirkeretsligt indhold, der nærmest er uddrag af Augustin og Gregor den Store, samt De officiis ecclesiasticis (om de kirkelige handlinger).

Hans sidste (ufuldførte) arbejde var Etymologiae (Origines), et af den tidlige middelalders ældste forsøg på en encyklopædi, en ukritisk kompilation af ældre specialforfattere. Den er påviselig i adskillige århundreder som hele den occidentalske kristenheds skatkammer for al verdslige og kristelige viden, og var meget brugt i klosterskolerne.

Se også 

 Bogtabet i senantikken
 Manuskript transmission

Kilder 
 Opslag af kirkehistoriker, dr. phil Laust Jevsen Moltesen i Salmonsens Konversationsleksikon, 2. udgave, bd. 12, s. 532 samt norsk og tysk Wikipedia.

Eksterne henvisninger 

 Opslag hos Den Store Danske
  Se Isidorus Hispalensis på Wikisource 
 Isidor af Sevilla: Etymologiae fra "LacusCurtius", en hjemmeside om den antikke romerske verden
 Isidor af Sevilla: De natura rerum hos Uni-koeln.de
 De etymologiarum libri XX 
 
  
 Wolfram Drews: Artikel "Isidor von Sevilla" , hos Historicum.net/Hexenforschung

Referencer 



Faglitterære forfattere fra Spanien
Biskopper
Kirkelærere
Kirkefædre
Opslagsværker
Helgener fra Spanien
Senantikken
Tjek fødselsår
Fiskeribanken

Fiskeribanken, formelt Kongeriget Danmarks Fiskeribank, var et statsligt kreditinstitut, der eksisterede fra 1932 til 2008.

Fiskeribanken ydede støtte i form af langfristede lån til nybyggeri eller køb af fiskefartøjer og -udstyr samt til opdræt af fisk. Lånene blev finansieret ved udstedelese af inkonverterbare obligationer. Banken blev administreret af Økonomistyrelsen og havde i 2005 et samlet udlån på ca. 1,7 mia. kr.

I 2005 vedtog Folketinget at nedlægge Fiskeribanken med virkning fra 31. december 2008, hvorefter staten har overtaget alle bankens rettigheder og forpligtelser.

Noter

Eksterne henvisninger
 Fiskeribankens hjemmeside 

Etableret i 1932
Ophørt i 2008
Realkreditinstitutter i Danmark
Statsejede virksomheder i Danmark
Patton

Patton har flere betydninger:
 George Patton – amerikansk general
 Patton (film) – film om George S. Patton
 Mike Patton – amerikansk musiker
Albert Riera

Albert Riera (født 15. april 1982 i Manacor, Spanien) er en spansk tidligere fodboldspiller. Han var på klubplan tilknyttet blandt andet Galatasaray, Olympiakos, RCD Mallorca, Girondins Bordeaux, RCD Espanyol, Manchester City F.C. og Liverpool F.C.

Riera nåede 16 landskampe og fire scoringer for Spaniens landshold, som han debuterede for i 2007. Hans debutkamp var en EM-kvalifikationskamp mod Danmark i Århus, hvor spanierne vandt 3-1. Riera scorede det ene spanske mål.

Eksterne henvisninger 

Fodboldspillere fra Spanien
Fodboldspillere fra RCD Mallorca
Fodboldspillere fra Girondins Bordeaux
Fodboldspillere fra RCD Espanyol
Fodboldspillere fra Manchester City F.C.
Fodboldspillere fra Liverpool F.C.
Fodboldspillere fra Olympiakos
Philip José Farmer

Philip José Farmer (født 26. januar 1918, død 25. februar 2009) var en amerikansk forfatter, der først og fremmest er kendt for sine science fiction- fantasyromaner og noveller.

Farmer er bedst kendt for sin Riverworld-romanserie og for den forudgående World of Tiers-serie. Han bliver fremhævet for sin brug af seksuelle religiøse temaer i sin produktion, for sin fascination over og bearbejdning af myterne om legendariske tegneseriehelte, og for sine lejlighedsvise, pseudonyme værker, der foregiver at være skrevet af fiktive personer.

Eksterne henvisninger 

Science fiction-forfattere fra USA
Fantasyforfattere fra USA
Romanforfattere fra USA
Novelleforfattere fra USA
Charlotte Bøving (skuespiller)

Charlotte Bøving (født 15. august 1964 i Aarhus) er en dansk skuespiller og teaterinstruktør.

Bøving er uddannet fra Skuespillerskolen ved Aarhus Teater i 1992. Hun var ansat ved teatret frem til 1996, hvor hun flyttede til København og blev freelance. Hun har haft roller ved Det Danske Teater, Bådteatret og Husets Teater. For sin rolle i Saalbachs Verdens ende på Husets Teater blev hun i 2004 nomineret til en Reumert for bedste kvindelige birolle. I 1995 fik hun Henkelprisen for årets bedste kvindelige skuespiller.

Hun bor i Reykjavik på Island , hvor hun bl.a. har medvirket i filmene Om heste og mænd (2013) og Blandt mænd og får (2015), samt skrevet og instrueret Den Kolde Jomfru, som i 2003 blev nomineret til den islandske Grima-pris. Førstnævnte film modtog Nordisk Råds Filmpris i 2014.

Desuden har Charlotte Bøving spillet rollen som bjergbestigeren Lene Gammelgaard i den internationale spændingsfilm Everest (2015]), instrueret af Baltasar Kormákur.

Udvalgt filmografi 
 Den eneste ene (1999)
 Om heste og mænd (2013)
 Blandt mænd og får (2015)
 Everest (2015)

Tv-serier 
 Mit liv som Bent (2001)

Referencer

Eksterne henvisninger 
 

Skuespillere fra Danmark
Teaterinstruktører fra Danmark
Personer fra Aarhus
Personer i Kraks Blå Bog
Misbrug

Misbrug har flere betydninger:

 Misbrug af medicin, alkohol eller lignende:
 Stofmisbrug
 Alkoholisme
 Blandingsmisbrug
 En utilsigtet, umoralsk eller ulovlig brug:
 Seksuelt misbrug af børn
 Embedsmisbrug
Henkelprisen

Henkelprisen var en dansk pris, der blev stiftet i 1965 til minde om Johanne Luise Heiberg. Prisen blev uddelt på hendes fødselsdag 22. november til en kvindelig skuespiller for dennes fremragende præstationer. Både skuespillere med en etableret karriere og nye, lovende navne fik prisen. Den blev uddelt sidste gang i 1995.

Navnet på prisen referer til virksomheden Henkel, der var sponsor for prisen. 

JL-Fondet besluttede herefter at lave en lignende pris, Lauritzen-prisen.

Modtagere af prisen
 1965: Bodil Kjer
 1966: Lily Weiding
 1967: Lone Hertz
 1968: Karin Nellemose
 1969: Birgitte Price
 1970: Bodil Udsen
 1971: Ghita Nørby
 1972: Astrid Villaume
 1973: Birgitte Federspiel
 1974: ?
 1975: ?
 1976: Ann-Mari Max Hansen og Merete Voldstedlund 
 1977: Kirsten Olesen 
 1978: Lise Ringheim 
 1979: Susse Wold 
 1980: Ulla Henningsen
 1981: Stina Ekblad
 1982: Berthe Qvistgaard 
 1983: Lisbet Dahl
 1984: Karen-Lise Mynster
 1985: Birthe Neumann 
 1986: Malene Schwartz
 1987: Lily Broberg 
 1988: Kirsten Lehfeldt
 1989: Helle Hertz 
 1990: Ditte Gråbøl og Bodil Kjer
 1991: Benedikte Hansen
 1992: Kirsten Rolffes 
 1993: Annika Johannessen 
 1994: Tammi Øst
 1995: Charlotte Bøving

Kilde
 Litteraturpriser.dk: Henkelprisen

Kulturpriser fra Danmark
Etableret i 1965
Meike Bahnsen

Meike Bahnsen (født 15. juli 1973 i Aarhus) er en dansk skuespiller.

Bahnsen blev uddannet fra Statens Teaterskole i 1997. Hun blev derefter ansat ved Privatteatret og fik i 1998 roller ved Det Kongelige Teater og i 1999 Det Ny Teater. Siden 2001 har hun været tilknyttet Aalborg Teater. I 2015 medvirkede hun i Shu-bi-dua - The Musical, der havde premiere på Fredericia Teater, og solgte langt over 80.000 billetter.

Hun er gift med skuespiller Jens Gotthelf.

Bahnsen modtog i 2006 Lauritzen-prisen.

Filmografi 
 Når mor kommer hjem (1998)
 Pizza King (1999)
 Vindmøllernes sus (2016)

Eksterne henvisninger 
 Meike Bahnsens hjemmeside

Noter 

Skuespillere fra Danmark
Personer fra Aarhus
Reumertprisen for årets kvindelige hovedrolle
Personer i Kraks Blå Bog